2 Go be go se bonolo gore Josefa a botše Maria mosadi wa gagwe yo a rategago ditaba tšeo di sa kgahlišego, eupša o ile a rapa sebete a mmotša. O ile a mmotša ka toro yeo go yona morongwa a ilego a mo nea molaetša wo o tšwago go Modimo, wa gore: Kgoši Heroda, o be a nyaka gore morwa wa bona yo monyenyane a bolawe! Ba be ba swanetše go huduga le semeetseng. (Bala Mateo 2:13, 14.) Maria o be a tshwenyegile kudu. Go tla bjang gore motho le ge e le ofe a nyake go bolaya ngwana wa gagwe yo a se nago molato le yo a sego kotsi? Maria le Josefa ba be ba sa kwešiše taba yeo. Eupša ka ge ba be ba botile Jehofa, ba ile ba itokišetša go tloga. 17. (a) Jehofa o neile mang boikarabelo bja go godiša bana? (b) Batswadi ba ka dira’ng gore ba hwetše thušo ya go ruta bana ba bona therešo?